کۆمپانیای تۆمارکردن
کۆمپانیای تۆمارکردن (به‌ ئینگلیزی Labels) ده‌بێته‌ سپۆنسه‌ری هونه‌رمه‌ندێکی دیاریکراو، بۆ ئه‌وه‌ی هونه‌رمه‌ند بتوانێت کاریان له‌گه‌ڵ بکات ده‌بێت ڕێکه‌وتن نامه‌یه‌ک واژۆ بکات که‌ پێک هاتووه‌ له‌ چه‌ند هه‌لو مه‌رجێک، ده‌بێت هونه‌رمه‌ند بیانخوێنێته‌وه‌ و پێیان ڕازی ببێت، دواتر له‌ کاتێکی دیاری کراودا کاتی هونه‌رمه‌نده‌که‌ ته‌واو ده‌بێت له‌گه‌ڵ کۆمپانیاکه‌ و ده‌بێت هونه‌رمه‌ند جارێکی تر ڕێکه‌وتن نامه‌ واژۆ بکاته‌وه‌.

یاساکان 
له‌ کاتێکدا که‌ هونه‌رمه‌ند ڕێکه‌وتن نامه‌ی به‌ست له‌گه‌ڵ کۆمپانیایه‌ک، ئه‌و کۆمپانیایه‌ به‌ شێوه‌یه‌کی یاسایی بۆی هه‌یه‌ گۆڕانکاری له‌ کاره‌ داهاتووه‌کانی ئه‌و هونه‌رمه‌نده‌ بکات و هه‌ر کارێک ئه‌م هونه‌رمه‌ندا له‌ ستوديو دا له‌گه‌ڵ کۆمپانیا ڕیکۆردێک تۆمار بکات مافی بڵاوکردنه‌وه‌ی ده‌پارێزرێت بۆ ئه‌و کۆمپانیایه‌و هه‌ڵگری مافه‌که‌ هونه‌رمه‌نده‌که‌ خۆی ئه‌بێت.
له‌ کاتێکدا ئه‌گه‌ر کۆمه‌ڵه‌ هونه‌رمه‌ندێک بوون و گروپ بوون، ته‌نها یه‌کێک له‌ ئه‌ندامه‌کان ده‌توانێت ببێت به‌ هه‌ڵگری مافه‌که‌، ئه‌گه‌ر ئه‌م هونه‌ر مه‌نده‌ش له‌ داهاتوودا گروپه‌که‌ جێبێڵێت، مافی ئه‌وه‌ی هه‌یه‌ به‌ شێوه‌یه‌کی یاسایی به‌کاری بهێنێت.

جۆره‌کانی تۆمارکردن 
هه‌موو هونه‌رمه‌نده‌کان یه‌ک جۆر کۆمپانیای تۆمارکردن نابێته‌ سپۆنسه‌ریان، زۆرتر له‌ یه‌ک دانه‌ هه‌یه‌.
وه‌ هه‌روه‌ها تۆمار کردن به‌ گشتی ده‌بێت به‌ دوو به‌شی سه‌ره‌کییه‌وه‌:
 
١. تۆمارکردنی گه‌وره‌ (به‌ ئینگلیزی Major Label)
٢. تۆمارکردنی سه‌ربه‌خۆ (به‌ ئینگلیزی Independent Label)

هه‌ندێک کۆمپانیای تۆمارکردن

(Bartelsmann Music Group (BMG
(Decca Records
(Electric and Music Industries (EMI
(Gramophon-Philips Group (GPG
(Music Corporation of America (MCA
(Music Publishers Holding Company (MPHC
Wind-Up Records

ئه‌مانه‌و چه‌نده‌ها  کۆمپانیای به‌ناوبانگی تر هه‌ن، ئه‌مانه‌ تۆمارکردنی گه‌وره‌ن، به‌ڵام تۆمارکردنی سه‌ربه‌خۆ ئه‌رکه‌کانی ده‌که‌وێته‌وه‌ سه‌ر شانی هونه‌رمه‌نده‌کان خۆیان و خۆشیان باجی بڵاوکردنه‌وه‌ی کاره‌کانیان ده‌ده‌ن.
زۆر زه‌حمه‌ته‌ که‌ هونه‌رمه‌ندان به‌بێ کۆمپانیای تۆمارکردن بناسرێن و له‌ ساڵی ١٩٩٠-تاکو ئێستا ئه‌مه‌ ته‌نها جارێک ڕویداوه‌.